Exqrch/javanese-Komodo-pixelgpt huggingface dataset:
Norimasa lan Yasunaga, anaké yasa menara lan panggonan liyané ing jero pura
Wong loro iku uga duwé peran ing babagan nata kutha, bètèng, lan "infrastruktur"
Nalika jaman Edo, Keshogunan Tokugawa mbentuk domain Matsumoto, matsudaira, lan Mizuno
Sawisé 280 taun sistem feodal dihapus saka Restorasi Meiji
Benteng iki dikuwasai déning 23 penguwasa saka enem kulawarga kang béda
Nalika taun 1952 pura iki didadèkaké dadi warisan nasional Jepang.
Kaisar Chongzhen Kaisar Chongzhen (Hanzi: 崇祯, 6 Fèbruari 1611-25 April 1644) ya iku kaisar angka 16 lan kang pungkasan saka Wangsa Ming
Dhèwèké nguwasani tahta saka taun 1627 nganti tekan 1644
Lair mawa jeneng Zhu Youjian (朱由检), wujud anak nomer lima saka Kaisar Taichang
Chongzhen gedhé ana ing lingkungan kang rélatif tentrem amarga dhèwèké wujud putra ragil saka Kaisar Taichang kang ndadèkaké objèk kanggo rebutan kakuwasan kaya kang tau dialami déning kakangné, Kaisar Tianqi
Taun 1627, kakangné mangkat lan dhèwèké kang marisi tahta, umuré nalika jaman semana nembé 16 taun
Ora kaya kakangné kang gumantung marang kasimé, Wei Zhongxian, dhèwèké duwé usaha kanggo mimpin papréntahan kanthi indhepèndhen
Chongzhen nyingkiraké Wei lan Selir Ke kang wis suwé mimpim papréntahan kanthi ora langsung
Wei diasingaké menyang Fengyang, provinsi Anhui lan ana ing kana dhèwèké mati
Semana uga 262 kroni-kroni Wei, kabèh diasingaké, dipecat, lan dièksekusi saka préntahe
Chongzhen ngusahaké kanggo mimpin papréntahan tanpa gumantung marang para kasim lan sabisa-bisané nylametaké wangsané kang wis bobrok
Dhèwèké uga sregep teka ana ing rapat-rapat papréntahan
Nalika krungu pageblug kurang pangan ana ing sawijing tlatah dhèwèké mènèhi préntah kanggo nangani kanthi rikat
Émané ya iku, niyat beciké Chongzhen kaalangan déning korupsi kang wis ana ing papréntahan lan kas nagara kang wiwit èntèk
Perkara iki ngangèlaké dhèwèké kangggo golèk pejabat kang kompetèn kanggo ngisi posisi wigati ana ing papréntahan
Kang luwih parah manèh ya iku sipat saka Chongzhen kang paranoid, dhèwèké luwih cubriya marang pejabat-pejabat kang kompetèn lan nibakaké ukuman pati kanthi sembrana marang para pejabat mau
Salah sijiné kang dadi kurbané ya iku Yuan Chonghuan, jéndral kang duwé jasa gedhé kanggo nahan serangan suku Manchu ana ing wates lor
Huang Taiji Huang Taiji (#ALIH) ya iku Kaisar nomer loro saka Dinasti Qing kang mapan ing Cina.
Nalika dadi kaisar dhèwèké mesthi nggawa bali tawanan perang saka suku Han, banjur dhèwèké sinau budaya lan adat suku Han
Kaisar Huang Taiji duwé pepinginan nguwasani daratan Tiongkok lan ngrebut kutha krajan kanthi pambiantu suku Han
Ana ing sawijining peperangan nalika nglawan Panglima Han kang misuwur, Fan Hau Ming, Huang Taiji ngepung lan ora ngumbarke Fan Hau Ming kanggo bisa balik manèh karo maksud ngejak Fan Hau Ming kanggo dadi sekutune
Nanging, Fan Hau Ming kuciwa amarga anak, bojo, lan ibune wis dipateni déning rajane dhéwé amarga alesane Fan Hau Ming kalah ana ing peperangan lan Hei San dadi pamberontak
Sawisé Fan Hau Ming dicekel, dhèwèké ora gelem nuruti Huang Taiji lan duwé niyat kanggo matèni awake dhéwé kanthi cara ora gelem mangan lan ngombé
Pungkasane, Huang Taiji njaluk bantuwan saka selir Xiao Zhuang ibu saka Fu Lin kanggo mbujuk Fan Hau Ming
Ming sempet nulis surat kang isiné ngomong yèn dhèwèké ora bisa dadi sekutune Huang Taiji amarga tresna marang nagarané lan rajane.
Istana Shuri Pura Shuri (basa Okinawa: /suigusiku/, basa Jepang: 首里城 "Shurijō") iku salah siji pura ing Jepang, nalika biyèn diduwèni Karajan Ryukyu ing Shuri, Okinawa, Jepang
Pura iki kagolong salah sijiné "gusuku" kang ana ing KapuloanRyukyu
Nalika Perang Okinawa 1945, Pura Shuri ajur amarga digempur Sakuthu
Mung sisa témbok kang dhuwuré mung puluhan sentimeter sisa perang
Nalika taun 1992, pura iki diyasa manèh ing papan kang padha manut karo poto lan cathetan sajarah biyèn
Biyèn pura iki wis digunakaké wiwit jaman Sanzan
Kayadene pura liya ing Okinawa, Pura Shuri banjur diyasa nalika jaman Gusuku
Sawisé ndadèkaké siji Okinawa kang sadurungé ana telung kraton lan ngadegaké Karajan Ryukyu
Raja Shō Hashi migunakaké Pura Shuri dadi kediaman resmi
Banjur Shuri dadi kutha krajan nganti Dinasti Shō
Suwene 450 taun wiwit abad angka 15, Pura Shuri digunakaké dadi isatana kraton lan punjere administrasi Karajan Ryukyu
Pura iki dadi punjere doltinuku Ryuku karo wong manca, lan punjere budaya, ékonomi, lan pulitik KapuloanRyukyu
Pura iki tau kobong kaping bola-bali
Sadurungé Perang Donya II, pura iki diresmekake déning pamaréntah Jepang minangka Harta Nasional Jepang
Nanging sasuwéné perang pura iki didadèkaké markas bala militèr Jepang
Amerga iku pura iki didadèkaké inceran bom déning kapal perange Amérikah Sarékat "USS Mississippi" wiwit 25 Mèi 1945..
Kaisar Shunzhi Kaisar Shunzhi (Hanzi: 顺治, Mongol: Eyebeer Zasagch Khaan, #ALIH) yaiku kaisar katelu saka Dinasti Qing lan kaisar Tiongkok pisanan saka suku Manchu wiwit bangsa minoritas iku nguwasani Tiongkok taun 1644
Jeneng asline yaiku Aisin Gioro Fulin （爱新觉罗福临）, putra ka-9 saka Huang Taiji
Shunzhi nguwasani tahta sawisé bapake, Huang Taiji mangkat nalika tauan 1643
Fulin yaiku putra ka-9 saka Huang Taiji kang lair denig salah siji selir kesayangane
Gelar putra makutha kang disandang Fulin dipercaya déning akèh wong amarga jasa lan usaha saka ibune
Nalika Fulin nguwasani tahta taun 1643, dhèwèké direwangi déning pamane, Pangeran Dorgon lan Jirgalang kang dadi waline
Dorgon kang ambisius péngin ngrebut beijing banjur ngumpulake kakuwatan lan nglatih basukan kang dibantu déning kakange Aji ge lan adhine Dodo lan uga salah siji penasehat militèr saka suku han kang jenenge Fan Hau Chen
Fan hau Chen dhéwé yaiku adhine salah siji Jenderal saka Ming yaiku Fan Hau Ming
Nalika sasi Juni 1644 kanggo nerusaké gegayuhan dinasti Qing yaiku nguwasani Tiongkok, Qing ngerahake wadyabala tumuju Beijing, kutha krajan Dinasti Ming kang ngliwati Tembok Besar lan uga ngliwati Terusan Shanhai kang dibantu déning gubernur ming kang cacahé telu lan salah sijiné yaiku Wu Sangui (pemberontakkan tiga raja mudha) lan bisa ngrebut Beijing saka rezim pambrontak wong tani Dashun kang dibawahi Li Zicheng.
Sasi Oktober taun iku uga, Duo’ergun ndeklarasikake yèn Dinasti Qing dadi enerus sah saka Dinasti Ming kang sadurungé dikalahake déning pemberontakan wong tani Dashun
Kanggo njupuk atine rakyat ming kang ètnis han Duo’ergun nganakake upacara berkabung kanggo raja ming kang tewas ana ing pemberontakkan wong tani
Duo`ergun uga ngangkat Fan hau cen wong saka ètnis Han dadi pejabat resmi nagara, prkara iku uga dilakokake kanggo njupuk atine rakyat.
Kaisar Kangxi Kaisar Kangxi (Hanzi: 康熙, #ALIH) ya iku kaisar saka Dinasti Qing kkapapat lan kaisar Tiongkok nomer loro saka bangsa Manchu kang nguwasani papréntahan taun 1661 nganti tekan taun 1722
Dhèwèké dikenal dadi salah siji kaisar kang paling apik ana ing Tiongkok, amarga sadawané papréntahane Tiongkok bisa tumuwuh pesat ana ing babagan budaya lan uga militèr, rakyat uga bisa urip kanthi ayem
Ana ing jaman semana Tiongkok dadi kamaharajan gedhé dhéwé ana ing donya kanthui wewengkon kang paling amba, populasi paling akèh, pasukane kuata kan banda donya kang ora bisa diitung
Mangsa papréntahane kang suwenen nganti tekan 61 taun ndadèkaké dhèwèké dadi kaisar kang paling suwé anggoné nguwasani tahata ana ing sajarah Tiongkok
Dhèwèké marisi tahta nalika umuré nembé 8 taun, ana ing umur kang isih enom iku dhèwèké didampingi déning wali saka Ibusuri Xiaozhuang, kang mènèhi prabawa kanggo uripé
Kangxi lair kanthi jeneng cilik Aisin Gioro Xuanye (爱新觉罗玄燁) ya iku putra nomer telu saka Kaisar Shunzhi lan selir Tunggiya
Taun 1661, Shunzhi dilaporake mati lan marisake tahta marang awake
Sadurungé Shunzhi wis milih Suoni, Ebilong, Sukesaha, lan Aobai dadi wali kanggo mbantu kaisar kang isih cilik iku anggoné nglakokaké kewajibane ana ing papréntahan
Wali-wali iki ora tau akur kanggo ngrebutake kakuwasn
Saka ka papat waline Aobai dadi kang paling duwé ambisi
Dhèwèké dadi wali tunggal kanggo Kangxi sawisé Suoni mati lan Sukesaha diukum mati, Ebilong banjur nyatakake tunduk marang dhèwèké
Taun 1669, nalika umuré 14 taun, Kangxi mutusaké kanggo mimpin papréntahan kanthi independen
Saka bantuwane Ibusuri Ziaozhuang, dhèwèké njebak Aobai lan jeblosake marang kunjara
Wiwit saka iku Kangxi nembé bisa mimpin papréntahan kanthi mandiri.
Siswono Yudo Husodo Siswono Yudo Husodo (miyos ing Long Iraam, Kutai Kilen, Kalimantan Wétan, 4 Juli 1943) inggih punika inggih punika salah satunggalipun calon wakil Présidhén Indonésia ing Pemilu 2004
Siswono naté njabat dados Mantri nagara Perumahan Rakyat nalika Kabinét Pangyasa V (1988-1993) lan Mantri Transmigrasi ing Kabinét Pangyasa VI (1993-1998)
Siswono Yudo Husodo punika tilas Ketua Himpunan Pengusaha Muda Indonésia (1973-1977) lan Ketua Persatan Pengusaha Real Estat Indonésia (1983-1986)
Panjenenganipun sampun dados tiyang tani awit taun 1999 lan dados anggota MPR minangka wakil saking tiyang tani
Lulusan Téknik sipil saking Institut Teknik Bandung (ITB), Siswono Yudo Husodo: Pacu Kesejahteraan Rakyat ing taun 1968 punika wasis anggènipun nerangaken kados pundi caranipun ngawinaken menda, kados pundi milih bibit menda ingkang saé, lan kados pundi caranipun nandur mbako lan sayuran
Novèl: "Warga Baru (Kasus Cina di Indonésia)"
Widjojo Nitisastro (miyos ing Malang, Jawa Wétan,#ALIH) inggih punika tilas Mantri Indonésia ingkang misuwur minangka arsitek utami perékonomian ordhé énggal
Nalika wonten perang Revolusi Kamardikan ing Surabaya, Widjojo Nitisastro taksih sekolah ing kelas satunggal SMT (satingkat SMA)
Nalika taun 1945, Widjojo nggabung kaliyan wadyabala pelajar ingkang salajengipun dipunparingi nama TRIP
Sasampunipun mangsa perang purna, Widjojo mucal ing SMP ngantos tigang taun dangunipun
Salajengipun Widjojo kuliyah ing Fakultas Ékonomi, Universitas Indonésia (UI) lan mirunggan sinau babagan dhémografi
Salajengipun Widjojo mendhet gelar dhoktor ing Universitas Berkeley, California, Amérika Sarékat (1961)
Nalika taun 1980-an, Widjojo naté kapilih minangka calon wakil présidhén periodhé 1983-1988
Panjenenganipun dipuncalonaken déning Forum Studi lan komunikasi (Fosko), satunggalipun organisasi ingkang anggotanipun aktivis angkatan 66
Nalika taun 1984, Widjojo pikantuk bebingah "Elise Walter Haas Award" saking Universitas Berkeley, California, Amérika Sarékat
-Perencana pada Badan Perencanaan Nagara (1953-1957), -Dhirektur Lembaga Ékonomi dan Riset UI lan Dekan FE UI (1961-1964 lan 1964-1968), -Guru Besar Ékonomi Universitas Indonésia-UI (1964-1993), -Dosen Seskoad (wiwit taun 1962), -Dosen Lemhanas (wiwit taun 1964), -Dhirektur Lembaga Ékonomi lan Kabudayan Nasional (Leknas), Lembaga Ilmu Pengetahuan Indonésia (1964-1967), -Ahli PBB bagi penilaian pelaksanaan dasawarsa Pembangunan II dan anggota Governing, -Council of United Nations Institute of
-Council of United Nations Institute of Development (1967), -Ketua Bappenas (1967-1971), -Ketua Delegasi Rescheduling Utang RI (1967), -Mantri Nagara Perencanaan Pembangunan Nasional (1971-1973), -Mantri Koordinator Ékonomi, Keuangan, lan Industri ngrangkep Ketua Bappenas (1973-1978 lan 1978-1983), -Penasihat Bappenas (1983–1998), -Penaséhat Pamarentah RI, -Penaséhat Ékonomi Présidhèn (1993-1998), -Ketua Tim Asistensi Ékonomi (1999-2001)
-""Elise Walter Haas Award"' saking Universitas Berkeley, Amérika Sarékat (1984), -Piagam Hatta (1985), -Bebingah Kapendudukan (1992)
Saleh Afiff (#ALIH) inggih punika Mantri Koordinator babagan Ékonomi lan Kauangan Indonésia nalika Kabinet Pembangunan VI (1993-1998)
Afiff punika lulusan Fakultas Ékonomi Universitas Indonésia ing taun 1959
Panjenenganipun naté dados mantri Pendayagunaan Aparatur Nagara ngrangkep dados wakil ketua badhan Parencanaan lan Pembangunan Nasional ing wekdal Kabinet Pembangunan V
Lulusan Universitas California ing Berkeley, Amérikah Sarékat nalika taun 1967 punika pungkasanipun ngasta dados dosén ing Fakultas ékonomi Universitas Indonésia
Panjenenganipunn tilar donya nalika tanggal 28 Juni 2005 amargi sakit ambekan
Panjenenganipun dados Mantri Nagara Pendayagunaan Aparatur Nagara ngrangkep dados Wakil Ketua Bappenas, Kabinet Pembangunan IV (19 Maret 1983-22 Maret 1988)
Panjenenganipun ugi naté dados Mantri Negara Perencanaan Pembangunan Nasional/Ketua Bappenas Kabinet Pembangunan V (23 Maret 1988-17 Maret 1993)
Panjenenganipun dados Mantri Koordinator Ékonomi Keuangan lan Pangawasan Pembangunan Kabinet Pembangunan VI (1993-1998)
Saleh Afiff dados Mahaguru Fakultas Ékonomi Universitas Indonésia
Nabiel Makarim Nabiel Makarim, Dipl
Chem, MSM, MPA (lair di Sala, Jawa Tengah, 9 November 1945) inggih punika Mantri Nagara Lingkungan Hidup ing Kabinét Gotong Royong
Nalika SD, panjenenganipun sinau ing Yayasan Pendidikan Muhammadiyah
Nanging nalika kelas 5, panjenenganipun dipunpindhahaken dhateng sekolah ingkang basisipun Nahdhatul Ulama (NU)
Sasampunipun tamat SD, panjenenganipun mlebet ing sekolah SMP Katulik St
Xaverius lan SMA St
Sasampunipun lulus SMA, Nabiel kuliyah ing Australia lan lajeng ing Amérikah Sarékat
Wiwit taksih rumaja, panjenenganipun sampun remen nyerat
Panjenenganipun naté nyerat carita cekak ing Kompas taun 1991
Nalika samanten panjenenganipun maringi prasyarat supados carita cekakipun ampun dipunpasang ing kolom carita cekak, nanging kedah dipunpasang ing kaca sekawan ingkang limrahipun gadhah isi tajuk lan opini
Pungkasanipun Kompas masang cerkak kasebat ing kaca sekawan terbitan 28 Juli 1991
Carita cekak kasebat isinipun bab kondhisi Kutha Jakarta
Ngantos kalih taun dangunipun Nabiel dados asistèn Mantri KLH Emil Salim
Nalika samanten, panjenenganipun dipuntugasaken damel badhan ingkang ènggal ingkang pungkasanipun dados BAPEDAL
Panjenenganipun dipuntugasi ing badhan kasebat ngantos taun 1998
Nalika taun 2001, Présidhèn Megawati Soekarnoputri ndhawuhi Nabiel dados Mantri Lingkungan Hidup ing Kabinét Gotong Royong
Ahmad bin Hanbal Ahmad bin Hanbal kang duwé jeneng dawa Ahmad bin Muhammad bin Hanbal Adz-Dzuhli Asy-Syaibani Al-Marwazi Al-Baghdadi ya iku sawjining ulama lan Imam ahlussunnah
Kabèh uripé kanggo ngèlmu lan amal, dhèwèké wong kang ngadegaké sunat lan ngadohi bid’ah
Dhèwèké lair taun 164 H utawa 778 M ing Baghdad, Irak
Bapake sawijining komandan wadyabala ing Khurasan ing sangisore kendali Dinasti Abbasiyah
Simbahe manten Gubernur Sarkhas ing jaman Dinasti Bani Umayyah, lan ing jaman Dinasti Abbasiyah dadi da'i kang kritis
Ibuke jenenge ya iku Shafiyyah binti Maimunah
Nasabe saka Adnan, salah sawijining moyang bangsa Arab kang turunan wong-wong Kurès
Sanajan lair ing Baghdad, Irak, wong tuwané saka Marw, sawijining tlatah ing Khurasan
Banjur pindhah menyang Baghdad nalika ibune ngandhut Ahmad bin Hanbal
Bapake sedo nalika Muhammad bin Hanbal umur 3 taun
Sakawit iku, dhewke digedhèkaké déning ibune
Nalika Ahmad bin Hanbal lair, khalifah Abbasiyah kang mrentah ya iku khalifah Harun Ar-Rasyid
Dhèwèké nikah umur 40 taun karo wong Arab lan duwé anak lanang jenenge Shalih
Sawisé garwane sedo, dhèwèké nikah manèh lan nduwé anak jenenge Abdullah
Muhammad bin 'Abbas An-Nahwi naté carita, aku naté weruh Imam Ahmad bin Hambal, awakaupane gagah, ing jenggote isih ana kang ireng
Dhèwèké seeng nganggo almbi kang kandel, warna putih, sorban lan kain
Sing liyané ngendika, "warna kulite coklat (sawo mateng)" Pendhidhikan
Ilmu kang kapisanan disinaoni ya iku Al Qur'an lan bisa apal ing umur 15 taun, dhèwèké uga pinter maca nulis lan kawentar kanthi wong kang paling éndah tulisané
Kanggo kang kapisanan Ahmad bin Hanbal krungu babagan ngèlmu talaqqi ing majelis Abu Yusuf, muride saka Abu Hanifah
Banjur pindhah marang majelis-majelis tahdits
Nalika iku ing kekuasaan khilafah Abbasiyah akèh majelis-majelis tahdits, kaya ing Kufah, Basrah, laladan-laladan ing Yaman, Mesir, laladan-laladan ing Khurasan kaya ing Marw, lan uga ing Baghdad
Wong-wong kang nyinaoni hadits saka majelis-majelis iki kawentar kanth jeneng ahlul hadits utawa muhadditsun
Rihlah Ahmad bin Hanbal
Prosès pindhahe Ahmad bin Hanbal saka majelis ra’yu menyang majelis tahdits nalika dhèwèké umur 15 taun
Majelis tahdits kang kaping kapisanan ditekani ya iku majelis Husyaim bin Basyir Al-Washiti
Guru hadits pertamane ya iku sawijining muhaddits kang kawentar kang uga gurune saka Malik bin Anas lan Asy-Syafi’i
Saka Kufah, Ahmad bin Hanbal najur nerusaké rihlahang negri-negri Islam lan natngokake hadist saka Abdullah bin Mubarak, Abu Mu’awiyah Muhammad bin Khazim, Sufyan bin Sa’id Ats-Tsauri, Sufyan bin ‘Uyainah, Mu’tamir bin Sulaiman, Abu Bakar bin ‘Iyasy, ‘Abidah bin Humaid Al-Hadzdza’, Muhammad bin Ja’far Ghundar, Ismail bin ‘Ulayyah, Hafsh bin Ghiyats, Waki’ bin Jarrah, Abdurrahman bin Mahdi,Muhammad bin Basysyar Bundar, Abdurrazzaq bin Hammam, lan Muhammad
Bundar, Abdurrazzaq bin Hammam, lan Muhammad bin Idris Asy-Syafi’i—imam madahab Sapingi.
Nalika rihlah, Ahmad bin Hanbal naté munggah kaji ping 5, ping 3 kanthi lumaku, lang ping 2 nganggo kendaraan
Karya Ahmad bin Hanbal
Al-’Ilal wa Ma’rifah ar-Rijal Al-Musnad
Ing kutha Baghdad, dhèwèké ngangsu kawruh marang ulama-ulama kaya: Al-Imam Adz Dzahabi jronng kitab As-Siyar, nyebutake jumlah guru-gurune Al-Imam Ahmad kang diriwayatke sajeroning Musnad punjul 280
Dhèwèké sedo dina Jumat, tanggal 12 Rabiul Awwal 241H amarga lara suwéné 9 dina.
Abelisaurus Abelisaurus ya iku sawijining jinis dinosaurus theropoda abelisaurid kang urip ing Periode Kretaseus pungkasan, (Kampanian) ana ing tlatah kang saiki dijenengi Amérika Kidul
Dinosaurus iki karnivora kang ukuran awaké gedhé
Dawané watara 7 nganti 9 mèter (25-30 kaki),sanadyan mung bisa diukur saka tengkorak parsial tunggal kang bisa tinemu
Saka jenenge, Abelisaurus iku dijupuk saka jenengé èlmuwan kang nemu fosil Abelisaurus iki, Roberto Abel kang uga minangka tilas dirèktur Museum provinsi Cipelletti ing Argentina, papan panggonan ana ing ngendi spèsimèn Abelisaurus disimpen
Jenenge iki mung digabungake karo tembung "sauros" saka Yunani kang tegesé "kadal"
Abelisaurus akèh banget ditemu wiwit sepisanan tinemu
Spesimen iki racaké tinemu bareng karo spèsimèn liyané kaya ta Aucasaurus,Carnotaurus, lan Majungasaurus
Ana ilmuwan kang nglebokaké Abelisaurus marang golongan abelisaurid basal, saknjabané subkulawarga Carnotaurinae
Sing liyané iku luwih kalebu marang subkulawarga iku
Corak tengkorake Abelisaurid kang sadurungé kaduga padha, jebul barang wis ana spésimèn kang tinemu manèh
Tengkorak salah sawijining fosil kang jebul dingèrteni minangka fosilé Abelisaurus tinemu kanthi kaanan ora jangkep, mligi ing sisih tengené
Pérangan kang paling akèh ora ana ya iku pérangan sisih tengen dhuwur ing pérangan cangkeme
Pérangan kang ilang iku dawané punjul 85 cm (33 inci)
Sanadyan ora kaya jinis abelisaurid liyané kang duwé sungu ing ngarep endhase kaya ta Carnotaurus, kabèh struktur balung kagawé saka keratin
Fosil Abelisaurus akèh tinemu ing Amérika Kidul
Abelisaurus kalebu dinosaurus kang paling akèh tinemu ing tlatah Patagonia
Lumrahé kerep karan asalé saka wewengkon Formasi Allen, nanging panelitèn kang ditindakaké anggawa bukti manawa fosil Abelisaurus tinemu ing Formasi Anacleto ing provinsi Rio Negro, Argentina.
Jean-Bertrand Aristide Jean-Bertrand Aristide (#ALIH) punika satunggiling pulitikus Haiti lan mantan pastor Katulik Roma ingkang dados Présidhèn Haiti nalika taun 1991 lan lajeng kapilih malih lan njabat minangka Présidhèn wiwit taun 2001 dumugi dipunlèngsèraken nalika taun 2004
Aristide punika pamimpin Haiti ingkang kapilih kanthi dhémokratis lan populèr ing antawisipun rakyat Haiti ingkang miskin
Para kritik nélakaken bilik panjenenganipun mréntah minangka satunggiling diktator lan korup saéngga dipunlèngsèraken déning satunggiling kudhéta militèr (September 1991) lan kasingkiraken taun 2004 nalika sapérangan mantan bala nglampahi pambrontakan (Fèbruari 2004)
Panyingkiranipun ingkang kaping kalih nimbulaken kontrovèrsi amargi Aristide ngakeni bilih panjenenganipun dipunpeksa nilar nagarinipun ing saandhapipun tekanan Amérikah Sarékat lan dipunculik sarta dipunsingkiraken dhumateng satunggiling nagari ing Afrika
Suwalikipun, AS nulak pranyatan kasebat lan nélakaken bilih Aristide nilar nagarinipun kanthi lila
Pura Agung Pura Agung utawi ingkang gadhah sebatan Grand Palace inggih punika wisata ingkang paling ageng ing Bangkok
Pura punika dipunyasa ing taun 1782 déning Raja Rama I, piyambakipun gadhah préntah supados wangun Grand Palace malih saking panggènan aslinipun
Pura Raja Bangkok wiwitipun wonten ing Thonburi ing sisih kilèn lèpèn Chao Phraya, dados ing sisih wétan, komplek griya monumen, wiyara, kantor pelayanan lan dalemipun piyambak
Pura Raja Bangkok dipunyasa kanthi gaya arsitèktur klasik Thailand, Pura Raja Bangkok lan monumen gadhah panilaran ingkang boten wonten ing budaya Kilen
Salah satunggalipun mural ageng, trampil ngias fitur, lan pesona ageng
Kompleks ingkang paling éndah ing laladan Pura Raja Bangkok inggih punika Kuil Emerald Buda sinaosa wonten Wat Phra Kaew
Bènten saking namanipun Sang Buda Emerald kuil punika dipunukir saking sèla giok lan nginggilipun 70 cm
Sinaosa gadhah ukuran ingkang langkung alit saking Wat Pho, Kuil Reclining Buda, inggih punika kuil Thailand ingkang paling suci
Papan punika dipunpurugi déning atusan pendhudhuk lan wisatawan saben dinten
Pura Raja Bangkok inggih punika objék pamujan nasional, sadaya wisatawan uga ngagem pakaian sopan, boten ngagem clana cekak lan boten wonten bahu ingkang boten katutup
Ingkang langkung saé manawi wisatawan murugi Pura Raja Bangkok ing sasi November ngantos Maret, mangsa atis Thailand
Wekdal punika ingkang saé piyambak amargi hawa panas Thailand, hawa atis Thailand suhunipun rata-rata kirang langkung 25 °C utawi 72 °F
Sanèsipun objek Pura Raja Bangkok, wonten objek wisata Vimanmek Mansion ingkang dumunung ing Rattakosin Bangkok
Vimanmek Mansion inggih punika Mansion paling ageng ingkang dipundamel saking jati emas lan ing ngrika ugi wonten jogèd tradhisional Thai
Panggènan punika dumuning ing jantung tlatah Rattakosin Bangkok, menara ingkang mencorong saking Grand Palace ingkang dumunung wonten kuil Bangkok paling caket lan paling misuwur kalebet Kuil Emerald Buda (Wat Phra Keaw), Temple of Dawn (Wat Arun), Kuil Wat Mahathat, Wat Suthat, Wat Traimit dan Wat Pho, ingkang nampilaken Buda kanthi ukuran ageng lan minangka griya ageng saking sekolah pijet kawiwitan Thailand wonten karajan.
Suku Maya Suku Maya ingkang gesang ing laladan Meksiko Kidul lan ing pérangan-pérangan Amérika Tengah
Pusat kabudayaannipun wonten ing Ujung Yukatan
Kitha paling pisanan dipunyasa kinten-kinten ing abad 3 ing wana Guatemala lan ingkang pungkasan kinten-kinten dipunyasa ing abad 10 lan abad 11 wonten sawijining dhataran ing Yukatan sisih Lèr
Kitha-kitha punika minangka panilaran tiyang-tiyang Maya ingkang gadhah tingkat kabudayan paling nginggil lan minangka cathetan arsitèktur ingkang kathah piyambak lan paling majeng
Kabudayaan suku Maya punika ngrembaka saking abad 1 S M ngantos dipunwiwitinipun penggalan Masehi
Kabudayaan Maya gadhah pusat babagan agraris
Wonten taneman jagung, mrica, wonten kalkun lan segawon
Piyambakipun ugi mintal kapas lan nyade wonten panggena sanès
Mila suraosipun tiyang-tiyang Maya nindakaken kagiyatan sesadeyan sanèsipun tani
Organisasi sosial ingkang wonten ing suku Maya punika dipuntandhani kanthi pangarsanipun golongan elit ingkang sugih, ingkang ugi nindakaken sesadeyan
Golongan elit gadhah fungsi minangka ketua upacara ritual wonten kapitadosanipun
Tiyang punika minangka golongan akademi ingkang gadhah hak istimewa kanggé nyinaoni ngèlmu pangetahuan
Sanèsipun golongan punika, wonten golongan wong tani lan batur tukon
Bangsa Maya sampun gadhah sistem seratan ingkang sami kaliyan Hierogliyph
Seratan punika kanggé nyathet prastawa ingkang wigati, inggih punika kanggé kawiyosan, palakrama, lan sedanipun raja-raja Maya
Sasampunipun wonten seratan, ngèlmu kawruh ugi ngrembaka, bangsa punika sampun tepang kaliyan tangalan lan taunipun ingkang gadhah 18 sasi ingkang saben sasinipun gadhah 20 dinten
Sanèsipun punika wonten 1 sasi ingkang gadhah 5 dinten
Kados gadhah 365 dinten
Tiyang Maya ugi ngrembakakaken matematika lan astronomi
Pananggalan Suku Maya ngantos samangke dipunanggep kramat amargi gadhah pungkasan ing taun 2012.
Frans Seda Franciscus Xaverius Séda (#ALIH) inggih punika salah satunggalipun pulitikus, mantri, tokoh gréja, pengamat pulitik, lan pengusaha Indonésia